**Årsmelding for diakonien i Langesund 2022. Godkjent i diakoniutvalget januar 2023.**

«Hvor henter du styrken din fra i disse utfordrende tider?» Spørsmålet har diakonen spurt mange om det siste året. Svarene de fleste har gitt er at Gud er med dem. Videre deler de sterke personlige vitnesbyrd om en Guds som er trofast, og om en tro som holder i medgang, og i motgang. I samtalene oppleves det ofte som om jeg er på hellig grunn. Stor er min takknemlighet til Gud, og til alle dere som ber. Det nytter.

«Kjærlighet i ord og handling» slagordet til Langesund menighet ligger til grunn for engasjementet i menigheten. Året 2022- fortsatte med korona, men det kom også andre bekymringer: krigen i Ukraina, energikrise og store prisøkninger. Men det skjer også mye bra: Ved- gruppe, Superhelg, kafe, fester, familiemiddager, sorg, Simen, andakter, besøk for diakonien, telefonbesøk, samtaler, blomsterhilsener, matgaver og mye mere. Mye er bra og andre ting jobber vi videre med.

**Diakonien** i Langesund er engasjert i mange oppgaver. Det viser diakoniplanen som ble skrevet og vedtatt 2019. Denne sammen med årsmeldingen ligger på Bamble kirkelige fellesråds hjemmeside under diakoni. <https://www.bamble.kirken.no/Diakoni> Diakoniplanen er evaluert for 2022 og godkjent i diakoniutvalgsmøte 10.1.2023-

**Diakoniutvalget:** Leder frivillig: Knut Halfdan Svendsen, frivillig: Torgunn Elstrøm Sørensen, Sylvia Fugleset medarbeider: Mari Sannes og soknediakon: Reidun Fadum Hvale. Vi takker Torgunn for lang og tro tjeneste for diakonien. Sylvia ønsker vi velkommen inn i diakoniutvalget.

Soknediakon Reidun Fadum Hvale er ansatt i kirkene: Langesund, Bamble, Stathelle og Herre. Det var en 75% stilling hvor 15% av stillingen er spesielt mot barn og unge i menighetene Herre, Stathelle og Bamble. Fra juni 2022 utvidet Reidun stillingen til en 100 % stilling.

**Visjon og mål:** Langesund diakoniutvalget har Langesund som sitt hoved virke område. Engasjement bygger på den samme visjonen som menigheten og menighetsrådet har som mål «Vi ønsker at Langesund Menighet skal være som en familie hvor alle kan føle seg hjemme» og slagordet for menigheten er «Kjærlighet i ord og handling». Verdiene som menigheten bygger på er: Åpen, ærlig og engasjert og til sammen gir det denne visjonen for arbeid: «Langesund menighet ønsker å bygge sin virksomhet på Guds godhet. Alle skal kjenne seg velkomne i menigheten og føle seg betydningsfulle. Vi ønsker å bygge menighet på gode og ærlig relasjoner».

**Samarbeid med andre:** Året 2022 inviterte Bamble kommune til et møte med organisasjoner som driver sosialt arbeid i Bamble kommune. Det var et nyttig møte hvor vi ble presentert for hverandre, og ble informert om kommunens arbeid, men også de forskjellige institusjonenes arbeid. Diakonen var tilstede. Kommunen følger opp med et nytt møte jan 2023.

Samarbeidet med Bamble kommune skjer også ved at kirken er tilstede på to institusjoner. Vi tilbyr andakter og gudstjenester med nattverd. Det er prest, diakon, organist og frivillige som har denne tjenesten. Det ble tilbudt uteandakter vår og høst til stor glede for de som deltok.

I forbindelse med allehelgen ble det sendt ut invitasjoner til felles sorgkvelder for kirkene i Bamble. Diakoniutvalget var arrangør. Taler på våren var Margrete, Geir og Reidun, og på høsten Knut Halfdan Svendsen. Diakonien engasjerte sangere og serverte et enkelt måltid. Det var lærerike kvelder. Det blir invitert til ny sorgkvelder 20. april og i november 2023.

Prosjektet «ung sorg» er et samarbeidsprosjekt som diakonene i Telemark er engasjert i. Målet er å jobbe inn mot videregående skoler med et sorgtilbud. Diakonen er engasjert i prosjektet.

**Aktiviteter:** Diakoniutvalget har dette året hatt fokus på: Kafe, ved-gruppe, sorgkvelder, superhelg, fester, besøkstjeneste, familiemiddag og behovet for satsning på besøksordning. Vi har jobbet med en oversikt over de som er engasjert i omsorgstjenesten. sammen med MR har vi jobbet med tema: hvordan kan menigheten rekruttere og ivaretar de som er frivillige.

Ved - gruppa er et nytt prosjekt som diakonien, sammen med kirketjenerne, og frivillige i Bamble har starte opp for å møte menneskers behov for vedsekker. Målet er at mennesker som trenger det skal få gratis eller rimelig ved. For å kunne nå dette målet inngikk diakonien et samarbeid med kirketjenerne. De hogger blant annet tørre asketrær rundt gravplassen på Eik. Det må stadig ryddes ved de andre kirkene og kirkegårdene også. Tømmeret fraktes til Eik kirkegård. Der har vi opprette en plass, både ut og inne, hvor vi kan kløve ved, pakke i sekker og lagre veden. Garasjen inneholder blant annet et sted hvor det er muligheter til å spise, og bruke toalett.

Målet er å kunne utforske nye måter å treffe folk på, og at de som trenger ved kan bidra blant annet til å pakke sin egen ved, men også ved til andre. På den måten vil de få ved rimelig eller gratis.

For tiden er det åtte frivillige som er med fra alle menighetene i Bamble. Tidspunktet for gruppa er annenhver onsdag fra kl. 10.30-14.30. på Eik gravlund.

Prosjektet har mottatt kr. 10 000.- fra Bamble kommune, kr. 20 000.- er OVF midler og kr. 2000.- fra en konsert Roy hadde før jul. Til nå har vi gitt ut noe ved, og har en del på lager.

Møteplasser for mennesker er viktig. I Langesund har vi savnet et sted å invitere til på formiddagen. Derfor startet vi opp kafe på bedehuset 2022. Foreløpig er det en torsdag i måneden. Tidspunktet er fra kl. 11.-13.00. Det serveres en enkel formiddagsmat. Sammen med sosialt samvær tilbyr vi sang, andakt, utlodning og spill.

Superfredagen var et felles ungdomsarrangement i Rønholthallen for kirkene i Bamble. Det ble satte opp buss fra Langesund. 75 ungdommer møtte opp til en flott kveld. For tiden er det ungdomsklubben Credo i Bamble som er tilbudet til ungdommen vår. Alder er 13-18 år. Diakonen er leder for klubben sammen med andre ansatte og frivillige.

Menighetene i Bamble fikk tildelt midler som vi valgt å bruke på familiemiddager. Et samarbeid mellom diakonien og trosopplæringen gjorde at vi fikk til flere familiemiddager. Det ble en god møteplass for små, og det vist seg å være veldig godt tilbud.

Til jul ble det kjøpt blomster med en julehilsen til noen vi har kontakt med. Det ble gitt ut gavekort på mat.

Diakonien har gjennomført ca.188 besøk, og sendt ut noen blomsterhilsener.

50 – tallet var tema på de over 60 festen. Mimring, latter og moro kjennetegnet kvelden.

Bedehuset inviterte til: rundt en åpen bibel, bønn, treff mm.

Menigheten tilbyr kirkeskyss. Bønneringen sender jevnlig ut bønnebrev.

Guttetur var et tilbud Jan Terje inviterer til. Vi ønsker at noen tar opp stafettpinnen videre.

Felles påskelunch for kirkene i Bamble på Brotorvet ble gjennomført for påske. Det oppleves som en god måte å møte mennesker på med påskebudskapet på. Vi samarbeider med Solstua kulturbarnehage som har opptreden med påskespillet med påskebudskapet.

Frivillige er med på flere av diakoniens aktiviteter. Det ble arrangert en medarbeiderfest.

En gruppe frivillige ønsker mere fokus på sjelesorg. Planleggingen fortsetter i 2023.

Reidun fortsatte på sjelesorgstudier 2022. Det er et Norsk/svensk studie over 4 semester.

Soknepresten i Bamble er fra 2022 fast på palliativ avdeling.

**Deltakelse i kristne kulturarrangementer:** Kirke safari er et tilbud til alle 7.klassinger i kommunen. De blir invitert til Bamble kirke. Der får de høre, og være med på fortellinger om kirkehistorien i Bamble. I 2022 var det 2. klasser fra Langesund som deltok.

Nustad gård deltok på julevandring. De hadde med lussekatter og vi koste oss sammen.

**Nestekjærlighet:** Diakonen sammen med andre ansatte fortsetter å følge opp enkeltpersoner. Flere har vi hatt kontakt med over en tid. Noen trenger økonomisk hjelp til mat mm. Vi er i kontakt med mange utfordringer som sorg, psykiske, -rusrelaterte, -økonomiske problemer og ensomhet med mere. Noen har utfordringer med å finne fram i det offentlige hjelpeapparatet eller mangler motivasjon, og drivkraft til å ta tak i egen livssituasjon.

Det ble hentet mat hos Frikirkens matutdeling til noen personer. Det ble gitt ut noen gavekort til mat innkjøp til noen av våre kontakter.

**Besøk:** Soknepresten, diakonen og frivillige er besøkere, og det har vært mange besøk, og telefon/samtaler/besøk i 2022. Det er potensiale for å utvide og bygge opp en aktiv besøkstjeneste i menigheten.

**Inkluderende fellesskap:**

**Institusjoner:**

Organisten, frivillige, diakon og prestene i Bamble har hatt jevnlig institusjons andakter. I høytidene ble det gjennomført gudstjeneste med nattverd. Vi besøker fast Bamble Helsehus, og Krogshavn. Det ble inviterte til ute andakter sommer og høst som ble godt mottatt.

**Simen:** «Sammen i menigheten» er et tilbud til mennesker med utviklingsheming i Bamble. «Simen» møtes annen hver onsdag fra 18 til 20 i Langesund kirke. En «Simen» kveld er slik: Spise og kose seg sammen, ha det moro sammen gjennom sang og musikk. Prate sammen og dele små og store gleder og problemer i hverdagen. Hver kveld avsluttes med lystenning, sang, andakt og bønn. Målet er at kirkene i Bamble sammen skal ha et tilbud til denne gruppen. Det drives av diakonen og fem frivillige. Rune Rasmussen er spesialprest for inkluderende kirkeliv, Agder- og Telemark bispedømme, og er med som leder på Simen. Juleavslutning for alle ledere og frivillig i Grenland var i Stathelle kirke. Organist Marit Rike har vært engasjert musikkprosjektet. Lønnsmidler ble dekket av midler fra Skagerak sparebank og diakonmidler hos biskopen. Musikkprosjektet er et samarbeid med foreldregruppen NFU Bamble lokallag. De har søkt og mottatt midler til instrumenter, transport og mat fra Stiftelsen Dagsrudheimen. Simen får også OVF og K-stud midler.Målet for prosjektet er å:Bidra til at utviklingshemmede kan oppleve gleden med musikk i felleskap med andre. Utvikle musikalsk glede og sine musikalske evner. Bruke musikk til å rekruttere og være en attraktiv klubb for yngre utviklingshemmede i kirken.

Simen har deltatt på Hel gt i Langesund og Bamble kirke, og på konserter. Simen har eget misjonsprosjekt i samarbeid med NMS. Det er et inkluderings/misjons arbeid i Estland.

**Vern om skaperverket:**

Det er et tema menighetenekan ha mere bevissthet om. Eks bærekraftmålene.

**Kamp for rettferdighet:**

Fasteaksjonen for Kirkens Nødhjelp er konfirmantene med på.

**FN s bærekraft mål**: Bærekrafts målene bør være med i bevisstheten og planleggingen for menigheten. Målene har fokus på at alle skal bli med, og samhandling med andre aktører. Bamble kommune kan være en viktig samarbeidspartner her. Se linken:

<http://bærekraftsboka.no/kristen-tro-og-teologi-som-perspektiv-pa-baerekraftsmalene/>